Návrh

**VYHLÁŠKA**

**Ministerstva školstva, vedy, výskumu a športu Slovenskej republiky**

**z ... 2017**

**o spôsobe používania schválených učebníc, schválených učebných textov, schválených pracovných zošitov a odporúčaných učebníc, o ich evidencii, spôsobe a výške náhrady za ich stratu, zničenie alebo poškodenie**

Ministerstvo školstva, vedy, výskumu a športu Slovenskej republiky podľa § 13a zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. .../2017 Z. z. (ďalej len „zákon) ustanovuje:

§ 1

Táto vyhláška upravuje

1. spôsob používania schválených učebníc, schválených učebných textov, schválených pracovných zošitov a odporúčaných učebníc (ďalej len „učebnica“),
2. vedenie evidencie učebníc,
3. spôsob a výšku náhrady za stratu, zničenie alebo poškodenie učebnice.

§ 2

1. Školy podľa § 27 ods. 3 zákona vedú evidenciu učebníc v elektronickej podobe alebo listinnej podobe.
2. V evidencii učebníc sa zaznamenáva
3. názov učebnice,
4. autor učebnice,
5. evidenčné číslo učebnice,
6. spôsob nadobudnutia a číslo dokladu,
7. cena učebnice.
8. Škola vykonáva inventarizáciu učebníc podľa stavu k 30. júnu príslušného kalendárneho roka, na základe ktorej zapisuje do evidencie učebníc sumárne údaje o
9. počte prijatých kusov podľa § 13 ods. 7 zákona,
10. počte zakúpených učebníc z finančných prostriedkov poskytnutých podľa osobitného predpisu,[[1]](#footnote-2))
11. počte vydaných učebníc s označením triedy,
12. počte vrátených učebníc s označením triedy,
13. počte stratených, poškodených a zničených učebníc a výške náhrady podľa odseku 5,
14. počte vyradených kusov okrem poškodených učebníc,
15. počte zostávajúcich kusov v sklade.
16. Učebnice pre prvý ročník základnej školy a základnej školy pre žiakov so zdravotným znevýhodnením a pracovné zošity pre všetky druhy škôl majú životnosť jeden rok. Učebnice pre druhý až deviaty ročník základnej školy a základnej školy pre žiakov so zdravotným znevýhodnením a učebnice pre stredné školy majú životnosť najmenej päť rokov. Dlhšie ako päť rokov sa môže používať učebnica, ktorá nie je úplne opotrebená alebo poškodená spôsobom, pre ktorý nemôže slúžiť svojmu účelu.

1. Žiak alebo zákonný zástupca neplnoletého žiaka, ktorý zodpovedá za učebnice poskytnuté do bezplatného užívania, uhradí za stratu, zničenie alebo poškodenie učebnice v prvom roku jej používania cenu učebnice v plnej výške. V ďalších rokoch používania učebnice uhradí z ceny učebnice
2. 75 % v druhom roku používania,
3. 50 % v treťom roku používania,
4. 25 % vo štvrtom roku používania,
5. 10 % v piatom a každom ďalšom roku používania.
6. Žiak alebo zákonný zástupca neplnoletého žiaka môže nahradiť stratu, zničenie alebo poškodenie učebnice aj nepeňažným plnením a to
7. stratenú alebo zničenú učebnicu obstaraním totožnej učebnice,
8. poškodenú učebnicu uvedením do pôvodného stavu alebo obstaraním totožnej učebnice.
9. Učebnice poskytnuté do bezplatného užívania okrem učebníc podľa odseku 4 prvej vety vráti žiak škole najneskôr do konca príslušného školského roka.

§ 3

Táto vyhláška nadobúda účinnosť 1. septembra 2017.

minister

1. ) § 4ad zákona č. 597/2003 Z. z. o financovaní základných škôl, stredných škôl a školských zariadení v znení zákona č. .../2017 Z. z. [↑](#footnote-ref-2)